Na temelju članka 289. stavka 7. Zakona o socijalnoj skrbi („Narodne novine“ br. 18/22, 46/22, 119/22, 71/23), članka 19.a, članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21) Gradonačelnik Grada Gospića dana 04. prosinca 2023. godine donio je

**O D L U K U**

**o dodjeli jednokratne novčane pomoći**

**povodom** **božićnih blagdana socijalno ugroženim građanima**

**Članak 1.**

Ovom Odlukom utvrđuju se kriteriji i iznos pomoći, odnosno pravo na isplatu jednokratne novčane pomoći povodom **božićnih blagdana** socijalno ugroženim građanima (u daljnjem tekstu: Božićnica) za 2023. godinu i to:

1. umirovljenicima s ukupnim mirovinskim primanjima (tuzemnim i inozemnim) u iznosu do 331,81 EUR/2.500,00 kn,
2. osobama iznad 65 godina koje nemaju primanja,
3. osobama koje se nalaze u evidenciji nezaposlenih osoba Hrvatskog zavoda za zapošljavanje, Područnog ureda Gospić,
4. radno nesposobnim osobama čija je nesposobnost za rad utvrđena prema posebnim propisima,
5. osobama koje nisu evidentirane kao nezaposlene osobe i kojima nedostaje najviše pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja,
6. osobama koje su ostvarile pravo na novčanu naknadu za nezaposlene hrvatske branitelje iz Domovinskog rata i članove njihovih obitelji,
7. osobama starijima od 18 godina koje su ostvarile pravo na obiteljsku mirovinu,
8. osobama kojima je odobrena naknada za osobne potrebe korisnika smještaja temeljem Zakona o socijalnoj skrbi, a koje su smještene u Domu za starije i nemoćne osobe Ličko-senjske županije, na adresi Vrtlarska ulica 36/38 u Gospiću,
9. punoljetnim osobama s invaliditetom.

Božićnica će se isplaćivati u iznosu od 30,00 EUR/226,04 kn za nezaposlene, a za sve ostale kategorije 50.00 EUR/376,73 kn po osobi.

**Članak 2.**

 Sredstva iz članka 1. ove Odluke osigurana su Proračunom Grada Gospića za 2023. godinu, u Razdjelu 003 – GU ODJEL ZA SAMOUPRAVU I UPRAVU, u GLAVI 00306 SOCIJALNA SKRB, ZDRAVSTVO, OBITELJ I ZAJEDNICA, Program 0101 Socijalni program Grada Gospića, Tekući projekt T100001 Pomoć socijalno ugroženima - božićnica s pozicije R1038 Pomoć socijalno ugroženim osobama.

**Članak 3.**

Osobe kojima će se isplatiti Božićnica moraju ispunjavati sve dolje navedene uvjete:

1. *Umirovljenici:*

* da imaju prebivalište na području grada Gospića,
* da su umirovljenici,
* da ostvaruju ukupna primanja (tuzemna i inozemna) u iznosu do 331,81 EUR/ 2.500,00 kn (bez zaštitnog dodatka ili drugog doplatka).
1. *Osobe iznad 65 godina koje nemaju primanja:*
* da imaju prebivalište na području grada Gospića,
* da imaju iznad 65 godina.
1. *Osobe koje se nalaze u evidenciji nezaposlenih osoba Hrvatskog zavoda za zapošljavanje, Područnog ureda Gospić:*
* da imaju prebivalište na području grada Gospića,
* da se neprekidno nalaze u evidenciji nezaposlenih osoba Hrvatskog zavoda za zapošljavanje, Područnog ureda Gospić do 07. prosinca 2023. godine (uključujući i 7. prosinca 2023.),
* osobe koje su u evidenciji nezaposlenih osoba od 08. prosinca 2023. godine do dana podnošenja zahtjeva dužne su dostaviti dokaz, odnosno razlog zbog kojeg su prijavljene u evidenciju nezaposlenih osoba u tom vremenskom periodu (presliku svjedodžbe/diplome, presliku dokumenta o prestanku radnog odnosa ili neki drugi dokaz).
1. *Radno nesposobne osobe čija je nesposobnost za rad utvrđena prema posebnim propisima:*
* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.
1. *Osobe koje nisu evidentirane kao nezaposlene osobe i kojima nedostaje najviše*

*pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja:*

* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.
1. *Osobe koje su ostvarile pravo na novčanu naknadu za nezaposlene hrvatske branitelje iz Domovinskog rata i članove njihovih obitelji:*
* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.
1. *Osobe starije od 18 godina koje su ostvarile pravo na obiteljsku mirovinu:*
* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.
1. *Osobe kojima je odobrena naknada za osobne potrebe korisnika smještaja temeljem Zakona o socijalnoj skrbi, a koje su smještene u Domu za starije i nemoćne osobe Ličko-senjske županije na adresi Vrtlarska ulica 36/38 u Gospiću:*
* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.
1. *punoljetne osobe s invaliditetom:*
* da imaju prebivalište na području grada Gospića,
* da ne ostvaruju primanja u iznosu većem od 331,81 EUR/2.500,00 kn mjesečno.

U prihode se ne uračunavaju prihodi navedeni u članku 30. Zakona o socijalnoj skrbi („Narodne novine“ br. 18/22, 46/22, 119/22, 71/23).

**Članak 4.**

Osoba koja ostvaruje pravo na Božićnicu dužna je priložiti dokaze potrebne za ostvarivanje prava:

1. Umirovljenici:
* OIB, presliku osobne iskaznice,
* obavijest o mirovinskim primanjima ili potvrdu o isplaćenoj mirovini i mirovinskim primanjima za mjesec listopad 2023. godine od Hrvatskog zavoda za mirovinsko osiguranje ili banke,
* Potvrdu o visini dohotka od Porezne uprave za mjesec listopad 2023. godine,
* po potrebi i ostale dokaze.
1. Osobe iznad 65 godina koje nemaju primanja:
* OIB, presliku osobne iskaznice,
* Potvrdu o visini dohotka od Porezne uprave za mjesec listopad 2023. godine,
* po potrebi i ostale dokaze.
1. Osobe koje se nalaze u evidenciji nezaposlenih osoba, Područnog ureda Gospić:
* OIB, presliku osobne iskaznice,
* po potrebi i ostale dokaze.

*Osobe koje su novo prijavljene, odnosno osobe koje su u evidenciji nezaposlenih osoba u vremenskom periodu od 08.12.2023. godine do dana podnošenja zahtjeva dužne su dostaviti dokaz, odnosno razlog zbog kojeg su prijavljene u evidenciju nezaposlenih osoba u tom vremenskom periodu (presliku svjedodžbe/diplome, presliku dokumenta o prestanku radnog odnosa ili neki drugi dokaz).*

1. Radno nesposobne osobe čija je nesposobnost za rad utvrđena prema posebnim propisima:
* OIB, presliku osobne iskaznice,
* presliku dokumenta pravne osobe kojim je utvrđena radna nesposobnost,
* Potvrdu o visini dohotka od Porezne uprave za mjesec listopad 2023. godine,
* po potrebi i ostale dokaze.
1. Osobe koje nisu evidentirane kao nezaposlene osobe i kojima nedostaje najviše pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja:
* OIB, presliku osobne iskaznice,
* Potvrdu o visini dohotka od Porezne uprave za mjesec listopad 2023. godine,
* po potrebi i ostale dokaze.
1. Osobe koje su ostvarile pravo na novčanu naknadu za nezaposlene hrvatske branitelje iz Domovinskog rata i članove njihovih obitelji:
* OIB, presliku osobne iskaznice,
* po potrebi i ostale dokaze.

*Popis osoba koje su ostvarile pravo na novčanu naknadu za nezaposlene hrvatske branitelje iz Domovinskog rata i članove njihovih obitelji Grad Gospić će zatražiti od Ličko-senjske županije, Upravnog odjela za opću upravu, Odsjeka za hrvatske branitelje.*

1. Osobe starije od 18 godina koje su ostvarile pravo na obiteljsku mirovinu:
* OIB, presliku osobne iskaznice,
* Presliku rješenja o ostvarenom pravu na obiteljsku mirovinu od Hrvatskog zavoda za mirovinsko osiguranje,
* obavijest o mirovinskim primanjima ili potvrdu o isplaćenoj mirovini i mirovinskim primanjima za mjesec listopad 2023. godine od Hrvatskog zavoda za mirovinsko osiguranje ili banke,
* Potvrdu o visini dohotka od Porezne uprave za mjesec listopad 2023. godine,
* po potrebi i ostale dokaze.
1. Osobama kojima je odobrena naknada za osobne potrebe korisnika smještaja temeljem Zakona o socijalnoj skrbi, a koje su smještene u Domu za starije i nemoćne osobe Ličko-senjske županije na adresi Vrtlarska ulica 36/38 u Gospiću:
* OIB, presliku osobne iskaznice,
* Potvrdu o visini dohotka od Porezne uprave za mjesec listopad 2023. godine,
* Presliku rješenja kojim se dokazuje da podnositelj/ica zahtjeva ima odobrenu naknadu za osobne potrebe korisnika smještaja temeljem Zakona o socijalnoj skrbi,
* po potrebi i ostale dokaze.
1. Punoljetne osobe s invaliditetom:
* OIB, presliku osobne iskaznice,
* Potvrdu o visini dohotka od Porezne uprave za mjesec listopad 2023. godine,
* presliku dokumenta kojim je utvrđen invaliditet osobe,
* po potrebi i ostale dokaze.

**Članak 5.**

Božićnica će se isplaćivati u Gradskoj vijećnici Grada Gospića na adresi Budačka 55, sljedeće radne dane: 11., 12., 14., 15. i 18. prosinca 2023. godine u vremenskom periodu od 09.00 do 14.00 sati s pauzom od 11.00 do 11.30 sati.

U srijedu (13. prosinca 2023. godine) neće biti isplata božićnice.

Za osobe koje su nepokretne i/ili nemoćne i koje zadovoljavaju sve navedene uvjete, Božićnica će biti dostavljena u njihove domove temeljem prijave Gradu Gospiću, Gradskom upravnom odjelu za samoupravu i upravu osobno ili na broj telefona 053/572-082.

Prijava mora sadržavati sljedeće podatke:

- ime i prezime nepokretne i/ili nemoćne osobe, adresu stanovanja, kontakt broj telefona/mobitela.

**Članak 6.**

Pravo na isplatuBožićnice nemaju:

* korisnici koji nemaju prijavljeno prebivalište na području grada Gospića,
* korisnici koji ne ispunjavaju uvjete ove Odluke i koji ne dostave dokumentaciju određenu ovom Odlukom.

**Članak 7.**

Ova Odluka stupa na snagu danom donošenja, a objavit će se u „Službenom vjesniku Grada Gospića“.

KLASA: 550-01/23-01/17

URBROJ: 2125-1-02-23-02

U Gospiću, 04. prosinca 2023. godine

 GRADONAČELNIK GRADA GOSPIĆA

 Karlo Starčević, v.r.